BOB ABDeh 4/4
D BOB ABDeh 4/4 sind meterspurige Elektrotribwage vo der Berner-Oberland-Bahn (BOB) iner Schwiz für gmischte Adhäsions- und Zahnradbetriib gsi, härgstellt vo der Schweizerische Lokomotiv- und Maschinefabrik und vo der Brown, Boveri & Cie.

Gschicht 
Nach em Zweite Weltchrieg het me sich bi der Berner-Oberland-Bahn (BOB) erstmals Tribwage beschafft. Im Jahr 1949 chöne drei neui Tribwage bi der BOB in Betrib gnoh wärde. Es wärde drei ABDeh 4/4 (301-303) abglifert. Me cha somit d Fahrleistige erhäblich erhöche und e Teil vo de Leistige vo de Lokomotive HGe 3/3 überneh, jedoch cha me mit nur drei Tribwage ned alli Leistige vo de Loks überneh. Wo im Jahr 1965 d neue ABeh 4/4 I de Betriib ufgnoh hend, cha me zämme mit de ABDeh 4/4 de gsamti Betrib mit Tribwage abwickle.

Im Jahr 1988 isch der ABDeh 4/4 301 an d Meiringen-Innertkirchen-Bahn (MIB) vermietet worde, bis er im Jahr 1996 als Ersatzteilspender uf Zweilütschine zrugkehrt isch.

Betriib 
Im Jahr 1986, als d ABeh 4/4 II in Betriib gesetzt worde si, wärde d ABDeh 4/4 in d Reserve gestellt. Der 302 isch zum Dienschtfahrzüg worde und em 303 het me e Schneepflueg amontiert. Wo 1996 der Tribwage 301 vo Meiringe zrugkehrt isch, isch er als Ersatzteilspender abbroche worde.

Wo im Jahr 2017 d ABeh 4/4 I usrangiert worde si und d ABeh 4/4 II in d Reserve verschobe worde si, hend d ABDeh 4/4 kei Tätigkeit meh gha und stönd no im Depot Zweilütschine, vo dene eine usghöhlt worde isch und als Ersatzteilspender dient, obwohl plant gsi isch beidi Tribwage 2018 abbzbräche.

Weblink 

 Rollmaterialliste uf jungfrau.ch (PDF-Datei)
 Markus' classic trains - BOB specials

JB / BOB Automotrices ABDeh 4/4 301 - 303

Fuessnoote 

Triibfahrzüg
Schineverchehr i de Schwiz
Zaaradbaan